Breithiúnas na Cúirte Breithiúnais (an Mór-Dhlísheomra) an 1 Lúnasa 2025 (iarraidh ar réamhrialú ó Tribunale ordinario di Roma - an Iodáil) – LC, CP v Commissione territoriale per il riconoscimento della protezione internazionale di Roma – sezione procedure alla frontiera II
(Cásanna Uamtha C-758/24 agus C-759/24 1, Alace agus Canpelli2 )
(Tarchur chun réamhrialú – Beartas tearmainn – Treoir 2013/32/AE – Nósanna imeachta coiteanna chun cosaint idirnáisiúnta a dheonú agus a tharraingt siar – Airteagail 36 agus 37 – An coincheap ‘tír shábháilte thionscnaimh’ – Ainmniú trí ghníomh reachtach – Iarscríbhinn I – Critéir – Airteagal 46 – An ceart chun leigheas éifeachtach a fháil – Airteagal 47 den Chairt um Chearta Bunúsacha an Aontais Eorpaigh – Scrúdú, ag an gcúirt, ar ainmniú tríú tír mar thír shábháilte thionscnaimh – Foilsiú na bhfoinsí faisnéise ar a bhfuil an cinneadh sin bunaithe)
Teanga an cháis: an Iodáilis
An chúirt a rinne an tarchur
Tribunale ordinario di Roma
Páirtithe sna príomhimeachtaí
Iarratasóirí: LC (C 758/24), CP (C 759/24)
Cosantóirí: Commissione territoriale per il riconoscimento della protezione internazionale di Roma – sezione procedure alla frontiera II.
An chuid oibríochtúil
Maidir le hAirteagail 36 agus 37 agus Airteagal 46(3) de Threoir 2013/32/AE ó Pharlaimint na hEorpa agus ón gComhairle an 26 Meitheamh 2013 maidir le nósanna imeachta coiteanna chun cosaint idirnáisiúnta a dheonú agus a tharraingt siar, arna léamh i bhfianaise Airteagal 47 den Chairt um Chearta Bunúsacha an Aontais Eorpaigh,
ní mór léiriú a dhéanamh mar seo a leanas:
ní chuirtear cosc leo ar Bhallstát tríú tíortha a ainmniú mar thíortha sábháilte tionscnaimh trí bhíthin gníomh reachtach, ar choinníoll go bhféadfaidh an t-ainmniú sin a bheith faoi réir athbhreithniú breithiúnach a bhaineann le comhlíonadh na gcoinníollacha substainteacha don ainmniú sin, a leagtar amach in Iarscríbhinn I a ghabhann leis an Treoir sin, ag aon chúirt náisiúnta a éisteann achomharc i gcoinne cinneadh maidir le iarratas ar chosaint idirnáisiúnta arna scrúdú faoin gcóras speisialta is infheidhme maidir le hiarratais arna dtaisceadh ag iarratasóirí ó thríú tíortha atá ainmnithe mar thíortha sábháilte tionscnaimh.
Maidir le hAirteagail 36 agus 37 agus Airteagal 46(3) de Threoir 2013/32, arna léamh i bhfianaise Airteagal 47 den Chairt um Chearta Bunúsacha,
ní mór léiriú a dhéanamh mar seo a leanas:
ní mór don Bhallstát, a ainmníonn tríú tír mar thír shábháilte thionscnaimh, na foinsí faisnéise a ráthú, de réir bhrí Airteagal 37(3) den Treoir sin, ar a bhfuil an t-ainmniú sin bunaithe, rochtain leordhóthanach agus shásúil, nach mór, ar an gcéad dul síos, a chur ar chumas an iarratasóra lena mbaineann ar chosaint idirnáisiúnta, de thionscnamh an tríú tír sin, a chearta a chosaint faoi na coinníollacha is fearr agus is féidir agus cinneadh a dhéanamh, agus láneolas acu ar na fíorais, an bhfuil sé úsáideach caingean a thabhairt os comhair na cúirte inniúla agus, ar an dara dul síos, a chur ar chumas na cúirte sin athbhreithniú a dhéanamh ar chinneadh maidir leis an iarratas ar chosaint idirnáisiúnta;
féadfaidh an chúirt náisiúnta a éisteann achomharc i gcoinne cinneadh maidir le hiarratas ar chosaint idirnáisiúnta arna scrúdú faoin gcóras scrúdúcháin speisialta is infheidhme maidir le hiarratais arna dtaisceadh ag iarratasóirí ó thríú tíortha atá ainmnithe mar thíortha sábháilte tionscnaimh, nuair a sheiceálann sí, fiú go teagmhasach, an gcomhlíonann an t-ainmniú sin na coinníollacha substainteacha d’ainmniú den sórt sin, a leagtar amach in Iarscríbhinn I a ghabhann leis an Treoir sin, an fhaisnéis a bhailigh sí féin a chur san áireamh, ar choinníoll, ar an gcéad dul síos, gur deimhin léi go bhfuil an fhaisnéis iontaofa agus, ar an dara dul síos, go bhfuil na páirtithe sa díospóid sásta go gcomhlíontar prionsabal na sáraíochta.
Maidir le hAirteagal 37 de Threoir 2013/32, arna léamh i gcomhar le hIarscríbhinn I a ghabhann leis an Treoir sin,
ní mór léiriú a dhéanamh mar seo a leanas:
cuirtear cosc leis ar Bhallstát tríú tír a ainmniú mar thír shábháilte thionscnaimh nach gcomhlíonann, i gcás catagóirí áirithe daoine, na coinníollacha ábhartha don ainmniú sin a leagtar amach in Iarscríbhinn I a ghabhann leis an Treoir sin.
____________
1 IO C, C/2025/384, C/2025/385
1 Is ainm bréige é ainm an cháis seo. Ní fhreagraíonn sé d’fhíorainm aon pháirtí sna himeachtaí.